Kedolla
Kosket pauhaavat,
   Linnut laulavat
 Kauniilla äänellä keväillä;
   Kaikk’ on soreat,
   Kaikki koreat,
 Kaunis on kedoilla kävellä.
   Lähteet läikkyvät,
   Lehdet leikkivät,
 Kukin on iloinen itsestään.
   Kukat kullassa,
   Madot mullassa
 Tuntevat tulen jo sisästään.

     Tulkaa, veikkoset!
   Suomen neitoset
 Kauniiksi päätäns’ jo koristaa,
   Kukkaissangoilla,
   Ruusupannoilla
 Tahtovat teidätkin kaunistaa.
   Kukat väilyvät,
   Helmet häilyvät
 Heidän kauniilla kauloillaan;
   Tyttöin parvessa
   Soitan sarvessa,
 Aloitan päiväni lauluilla.

Carl Axel Gottlund
Runot